C 280/6
LV
Eiropas Savienības Oficiālais Vēstnesis
21.7.2022.
Ja lieliem uzņēmumiem ir jāsniedz finanšu nodrošinājums tirdzniecības darbībām enerģijas tirgos, aizdevuma summu var palielināt, lai segtu likviditātes vajadzības, kas izriet no šīm darbībām nākamajos 12 mēnešos.
Šis paziņojums neattiecas uz likviditātes vajadzībām, ko jau sedz atbalsta pasākumi saskaņā ar Covid-19 pagaidu regulējumu.
Likviditātes vajadzības būtu jānosaka, izmantojot saņēmēja pašapliecinājumu (***); _____________ (*) Attiecīgais pamatojums varētu attiekties uz saņēmējiem, kuri darbojas tādās nozarēs, kuras īpaši skar Krievijas agresijas tiešās vai netiešās sekas, tostarp Savienības un tās starptautisko partneru veiktie ierobežojošie ekonomikas pasākumi, kā arī Krievijas veiktie pretpasākumi.
Minētās sekas var būt, piemēram, piegādes ķēžu traucējumi vai nesamaksāti maksājumi no Krievijas vai Ukrainas, palielināts cenu svārstīgums enerģijas tirgos un saistītās nodrošinājuma vajadzības, paaugstināts kiberuzbrukumu risks vai cenu pieaugums konkrētiem resursiem vai izejvielām, ko skārusi pašreizējā krīze.
(**) Kā definēts Vispārējās grupu atbrīvojuma regulas I pielikumā.
(***) Likviditātes plānā var ietvert gan apgrozāmo kapitālu, gan ieguldījumu izmaksas.”
29.
Regulējuma 51. punktu aizstāj ar šādu: “51.
Papildus jau esošajām iespējām, kas pieejamas saskaņā ar LESD 107. panta 3. punkta c) apakšpunktu, un šajā paziņojumā izklāstītajām iespējām pagaidu atbalsts varētu kompensēt ārkārtīgi krasu dabasgāzes un elektroenerģijas cenu pieaugumu, kuru uzņēmumi, iespējams, īstermiņā nevarēs nodot tālāk vai kuram tie īstermiņā nevarēs pielāgoties.
Tas varētu mazināt sekas, kas radīsies uzņēmumiem, un palīdzēt tiem tikt galā ar pašreizējās krīzes izraisīto straujo izmaksu pieaugumu.
Ņemot vērā turpmākus gāzes piegādes samazinājumus, no otras puses, ir svarīgi arī saglabāt stimulus pieprasījuma samazināšanai un pakāpeniski sagatavot uzņēmumus pārejai uz gāzes patēriņa samazināšanu.
Papildu atbalsta pamatojums patlaban joprojām var būt energoietilpīgu uzņēmumu darbības turpināšana.”
30.
Regulējuma 52. punktu aizstāj ar šādu: “52.
Komisija šādu valsts atbalstu uzskatīs par saderīgu ar iekšējo tirgu, pamatojoties uz LESD 107. panta 3. punkta b) apakšpunktu, ja būs izpildīti turpmāk minētie nosacījumi: a. atbalsts tiks piešķirts ne vēlāk kā 2022. gada 31. decembrī (*); b. atbalstu var piešķirt tiešo dotāciju, nodokļu (**) un maksājumu atvieglojumu veidā vai citā veidā, piemēram, atmaksājamu avansu, garantiju (***), aizdevumu (****) un pašu kapitāla veidā, ar nosacījumu, ka šādu pasākumu kopējā nominālvērtība nepārsniedz piemērojamo atbalsta intensitāti un atbalsta maksimālos apjomus; vienmēr izmanto bruto summas, proti, summas pirms nodokļu vai jebkādu citu maksu atskaitīšanas; c. atbalstu, kas ir piešķirts atmaksājamu avansu, garantiju, aizdevumu vai citu atmaksājamu instrumentu veidā, var pārvērst cita veida atbalstā, piemēram, dotācijās, ar nosacījumu, ka pārvēršana tiek veikta ne vēlāk kā 2023. gada 30. jūnijā; d. atbalsts tiek piešķirts, pamatojoties uz shēmu ar aplēstu budžetu.
Dalībvalstis var attiecināt atbalstu tikai uz tādām darbībām, ar ko atbalsta konkrētas ekonomikas nozares, kurām ir īpaši nozīmīgas ekonomikas vai iekšējā tirgus drošībai un noturībai.
Tomēr šādus ierobežojumus nepieciešams izstrādāt plaši, un tie nedrīkst mākslīgi ierobežot potenciālo saņēmēju loku; e. šajā iedaļā attiecināmās izmaksas aprēķina, pamatojoties uz dabasgāzes un elektroenerģijas izmaksu pieaugumu, kas saistīts ar Krievijas agresiju pret Ukrainu.
Maksimālās attiecināmās izmaksas izriet no dabasgāzes un elektroenerģijas vienību skaita, ko saņēmējs (*****) iepērk no ārējiem piegādātājiem kā galapatērētājs (******) laikposmā no 2022. gada 1. februāra līdz 2022. gada 31. decembrim (“attiecināmais laikposms”), un cenas pieauguma, ko saņēmējs maksā par patērēto vienību (mērot, piemēram, EUR/MWh), kas jāaprēķina kā starpība starp vienības cenu, ko saņēmējs samaksājis attiecīgajā mēnesī attiecināmajā laikposmā, un divkāršu (200 %) vienības cenu, ko saņēmējs maksājis vidēji pārskata periodā no 2021. gada 1. janvāra līdz 2021. gada 31. decembrim (*******).
No 2022. gada 1. septembra dabasgāzes un elektroenerģijas daudzums, ko izmanto, lai aprēķinātu attiecināmās izmaksas, nedrīkst pārsniegt 70 % no saņēmēja patēriņa tajā pašā periodā 2021. gadā;